Elinkeinoelämän keskusliitto

**Elinkeinoelämän keskusliitto ry** (**EK**, ) on suomalainen elinkeinoelämän etujärjestö, joka aloitti toimintansa vuoden 2005 alussa, kun Palvelutyönantajat (lyhenne PT) ja Teollisuuden ja Työnantajain Keskusliitto (TT) yhdistyivät. Metsäteollisuus ry erosi EK:sta kesäkuussa 2016.

Vuonna 2024 järjestöön kuuluu 19 yksityisen sektorin toimialaliittoa, joihin kuuluu noin 15&nbsp;500 jäsenyritystä. Ne työllistävät noin 1 000&nbsp;000 työntekijää. EK:n jäsenyrityksistä 96&nbsp;% on PK-yrityksiä. EK:n hallituksen puheenjohtaja on Aaro Cantell, ja EK:n toimitusjohtaja on Jyri Häkämies toukokuuhun 2025, ja hänen seuraajansa on Minna Helle.

## EK:n tehtävät
EK:n tehtävänä on edustaa jäseniään elinkeino- ja työmarkkinapoliittisissa asioissa sekä yhteiskunnallisessa päätöksenteossa. EK on erityisesti työvoimaa käyttävien yritysten asialla. Järjestön tavoitteita ovat yritys- ja elinkeinotoiminnan kilpailukyvyn varmistaminen sekä yrittäjyyden, markkinatalouden, terveiden liiketoiminnan muotojen ja kansainvälistymisen tukeminen.

## EU-edunvalvonta

Noin 70&nbsp;% elinkeinoelämää koskevasta lainsäädännöstä on lähtöisin EU:sta ja valtaosa EU lainsäädännöstä vaikuttaa yritystoimintaan.

EK seuraa ja vaikuttaa EU-hankkeisiin, jotka koskettavat yritystoimintaa. EK:lla on toimisto Brysselissä. Sen lisäksi EK:n asiantuntijat Suomessa vastaavat oman alansa EU-vaikuttamisesta. Brysselin toimisto tuottaa ja välittää lainsäädännön valmistelijoille ja päätöksentekijöille tietoa suomalaisten yritysten näkemyksistä ja tiedottaa EU-hankkeista Suomen elinkeinoelämälle.

EK pitää yhteyttä elinkeinoelämän eurooppalaisiin sisarjärjestöihin ja on Euroopan elinkeinoelämää ja työnantajia edustavan järjestön BusinessEuropen jäsen.

## Puheenjohtajat ja toimitusjohtajat

**Teollisuuden ja Työnantajain Keskusliiton puheenjohtajat**
*1993–1994 Vuorineuvos Tauno Matomäki, Repola Oyj
*1995–1996 Vuorineuvos Georg Ehrnrooth, Metra Oyj
*1997–1999 Vuorineuvos Jukka Härmälä, Enso Oyj ja Stora Enso Oyj
*2000–2001 Vuorineuvos Jyrki Juusela, Outokumpu Oy
*2002 Konsernijohtaja Christoffer Taxell, Partek Oyj
*2002–2003 Vuorineuvos Heikki Pentti, Lemminkäinen Oyj
*2003–2004 Toimitusjohtaja Juha Rantanen, Ahlstrom Oyj

**EK:n puheenjohtajat**
*2005–2006 ministeri Christoffer Taxell
*2007–2008 hallituksen puheenjohtaja Antti Herlin, Kone Oyj
*2009–2010 toimitusjohtaja Sakari Tamminen, Rautaruukki Oyj
*2011–2012 konsernijohtaja Ole Johansson, Wärtsilä Oyj
*2013–2014 vuorineuvos, hallituksen puheenjohtaja Ilpo Kokkila, Pontos Oy
*2015–2016 tekniikan tohtori Matti Alahuhta 
*2017–2018 toimitusjohtaja Veli-Matti Mattila, Elisa Oyj
*2018–2020 toimitusjohtaja Pekka Lundmark, Fortum Oyj ja Nokia Oyj
*2021– 2022 diplomi-insinööri Jaana Tuominen
*2023– 2024 hallituksen puheenjohtaja Harri Broman, Broman Group 
*2025– hallituksen puheenjohtaja Aaro Cantell, Normet Group Oy 

**Teollisuuden ja Työnantajain Keskusliiton toimitusjohtajat**
*tammikuu 1993 – toukokuu 2003 Johannes Koroma
*kesäkuu 2004 – syyskuu 2004 Kalevi Hemilä
*syyskuu 2004 – joulukuu 2004 Tarmo Korpela (vt)

**EK:n toimitusjohtajat**
*kesäkuu 2004 – syyskuu 2010 Leif Fagernäs
*syyskuu 2010 – marraskuu 2012 Mikko Pukkinen
*marraskuu 2012 – toukokuu 2025 Jyri Häkämies
* 1.4.2026– Minna Helle

## Johtoryhmä
* Jyri Häkämies, toimitusjohtaja
* Nora Elers
* Ulla Heinonen
* Juho Mäki-Lohiluoma
* Lotta Nymann-Lindegren
* Petri Vuorio
* Ilkka Oksala
* Tommi Toivola
* Sami Pakarinen

## Jäsenjärjestöt

* Elintarviketeollisuusliitto ry
* Energiateollisuus ry
* Finanssiala
* Henkilöstöala HELA ry
* Hyvinvointiala HALI ry
* Kaupan liitto

* Kemianteollisuus
* Kiinteistötyönantajat
* Matkailu- ja Ravintolapalvelut MaRa ry
* Medialiitto
* Palvelualojen työnantajat PALTA
* Puusepänteollisuus ry

* Rakennusteollisuus RT ry
* Rannikko- ja Sisävesiliikenteen Työnantajaliitto RASILA
* Satamaoperaattorit ry
* Sivistysala ry
* Suomen Tekstiili ja Muoti ry
* Teknologiateollisuus ry
* Yhteinen Toimialaliitto ry

## Lähteet

## Aiheesta muualla
* Elinkeinoelämän keskusliiton kotisivut.
* 
* Työnantajajärjestöjen historiallisesta kehityksestä ks. Nieminen, A. (2000.) Finnish Employer Confederations — Streamlining Inner Organization and Regulating National Capitalism. Teoksessa: Jensen, Strøby Carsten (red.) (2000): Arbejdgivere i Norden. En sociologisk analyse af arbejdsgiverorganisering i Norge, Sverige, Finland og Danmark, s. 287-371. Nord 2000:25. Nordisk Ministerråd, København.  Text  as pdf file.